
Tarkvara litsentside ost Narva Linnavalitsusele
1.  ASJAOLUD JA MENETLUSE KÄIK

Narva Linnavalitsuse IT lahenduste edasi arendamiseks tuleb osta järgmine tarkvara:
- töökohtade arvutitele 150 serveri kliendi litsentsi, koos tarkvarakindlustusega,
- Adobe Photoshop litsentse, Arhidektuuri- ja Linnaplaneerimise Ametile 3 litsentsi, Linna Arenduse- ja Ökonoomika Ametile 3 litsentsi; kokku 6 litsentsi,
- CorelDraw Graphics Suite X3: 3 litsentsi Linna Arenduse- ja Ökonoomika Ametile,
- Adobe Creative Suite CS3 Web Premium 1 litsents Linnakantselei IT teenistusele,

- Adobe Creative Suite CS3 Design Premium 1 litsents Linnakantselei Infoteenistusele,

- Installatsioonikomplektid eeltoodud tarkvarale.

Tarkvara ostmiseks tegime hinnapäringud GT Tarkvara OÜ-le, AS Helmesele, ja Kooli ja Kontori A&O OÜ-le. Vastused laekusid kahelt esimeselt. Võrdluseks lisasime tarkvara e-pood.ee ostukorvi maksumuse eelpool loetletud tarkvarale.

AS Helmese pakkumise kogusumma oli  197202.- kr, GT Tarkvara – 201564.- kr, tarkvara e-pood.ee – 253 316.- kr. Seega tegi soodsaima pakkumise AS Helmes.
2 . ÕIGUSLIKUD ALUSED
Vastavalt Kohaliku omavalitsuse korralduse seaduse § 30 lõike 1 punktile 2, kuulub antud küsimus Linnavalitsuse pädevusse.
Vastavalt Narva Linnavolikogu määruse nr. 20/57 21.06.2005.a kinnitatud linnavara eeskirja punkti 34 alapunkt 34.2, otsustuse linnavara tasu eest soetamise kohta võtab vastu linnavalitsus vallasvara osas, mille väärtus ületab 100 000 krooni, kuid ei ületa 250 000 krooni.

Riigihangete Seaduse §15 lõige 1 punkt 1 ja §16 lõige 1 alusel, ei ole käesoleval juhul Linna-kantselei kohustatud Riigihanke Seaduses kehtestatud korras hankemenetlust korraldama.
3. OTSUS

Lubada Narva Linnakantseleil sõlmida hankeleping eeltoodud tarkvara soetamiseks AS Helmesega.
4. RAKENDUSSÄTTED
4.1. Halduskohtumenetluse seadustiku § 9 lõike 1 kohaselt võib korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest Narva Linnavalitsuse poolt.

4.2 Käesolev korraldus jõustub seadusega sätestatud korras.

